**Szotverfejlesztés és -tesztelés a gyakorlatban**

# Útmutató a gyakorlati vizsgatevékenység végrehajtásához

A gyakorlati vizsgatevékenység végrehajtásához internetkapcsolat áll a vizsgázók rendelkezésére. Az internetkapcsolat meghatározott internetes címekre korlátozódik a vizsga teljes időtartama alatt.

Az internet-kapcsolatot a vizsgázók kizárólag általános keresésre használhatják, mással történő kommunikációra, vagy a vizsgához célirányosan elkészített anyagok letöltésére nem.

Az engedélyezett weboldalak listája:

<https://www.google.com/>

<https://csharptutorial.hu/>

<https://www.w3schools.com/>

<https://csharp.net-tutorials.com/>

<https://www.c-sharpcorner.com/>

https://learn.microsoft.com/

<https://stackoverflow.com/>

<https://getbootstrap.com/>

<https://css-tricks.com/>

<https://github.com/>

<https://angularjs.org/>

<https://www.php.net/>

A fenti lista tartalmát a mellékelt **linkek.pdf** dokumentumban is megtalálja.

# Komplex webes és adatbázis-kezelési feladat

## Reszponzív viselkedésű weboldal készítés és formázás (10 pont)

***Források:***

* *index.html*,
* *styles.css*,
* *img* mappa képekkel
* *minta1.png*: az oldal elrendezése nagyképernyős nézetben
* *minta2.png*: az oldal elrendezése tabletes nézetben
* *minta3.png*: az oldal elrendezése mobilos nézetben
* *szoveg\_forras.txt*

***Elvégzendő feladatok:***

1. Egészítse ki az oldalt egy új menüponttal, a menü neve: Services legyen, a dropdown menürészt távolítsa el a kódból.
2. Mindegyik fejléc képen jelenjen meg a felirat és a két gomb.
3. Adjon hozzá olyan bootstrap osztályt a Galapagos címsorhoz, amely középre helyezi a címet.
4. Adjon hozzá egy új kártyát második elemként az oldalhoz. A kép a *trip02.jpg* nevű kép legyen, melyet az *img* mappában talál. A szükséges szöveget pedig a *szoveg\_forras.txt* fájlban találja, ahonnan bemásolhatja a weboldalra.
5. Állítsa be az oldalon, hogy teljes képernyő-szélesség esetén 3 kártya helyezkedjen el egymás mellett.
6. Állítsa be az oldalon, hogy tabletes nézetben 2 oszlopban jelenjenek meg a kártyák egymás mellett.
7. Állítsa be, hogy mobilos nézetben egymás alatt jelenjenek meg a kártyák.
8. Csatolja a css-t az oldalhoz.
9. Állítsa be háttérképnek a *tripBG.png* nevű fájlt az oldalra úgy, hogy mind a menü, mind pedig a fő tartalom háttérképeként ez a kép jelenjen meg.
10. Állítson be a footer-nek sötétkék hátteret, fehér betűszínnel, a linkek ne legyenek aláhúzva.

## Backend programozás (15 pont)

Az alábbi feladatban a kapott adatbázis adataiból egy *read* nevű végpontot kell létrehozni, valamint egy *csokik.json* nevű fájlt.

Forrás: *database.sql* fájl.

1. Hozza létre a *csokik* adatbázist.
2. Hozza létre a *connect.php* fájlt, amelyben definiálja az adatbázis kapcsolatot.
3. Beállítja a válasz típusát szöveg/html formátumra, UTF-8 karakterkódolással.
4. Az adatbázis-kapcsolati információkat konstansként definiálja.
5. Hozza létre a Mysql kapcsolatot.
6. Ellenőrizze, hogy létrejött-e a kapcsolat az adatbázissal.
7. Hozzon létre egy újabb ph p fájlt, amely a read végpontot fogja adni.
8. Kapcsolódjon az adatbázishoz a már létrehozott *connect.php* oldal segítségével, oly módon, hogy az oldal ne töltődjön be, ha sikertelen a kapcsolat.
9. Ellenőrizze, hogy létezik-e GET kérés.
10. Válassza ki az összes sort a 'csokik' táblából.
11. Kezelje a lekérdezési hibát.
12. Olvassa be az adatbázis minden sorát.
13. Állítsa be, hogy a karakter-kódolás megfelelő legyen.
14. Mentse a csokikat a *csokik.json* fájlba.
15. Kezelje le a kivételeket és a belső szerver hibát.
16. Kezelje az érvénytelen kérési módszert, ezekben az esetekben 405 hibakód jelenjen meg.

## Frontend programozás (15 pont)

Az *AngularJs* alkalmazásával olvassa be a *csokik.json* fájlból az adatokat és jelenítse meg a böngészőben. A forrás a backend helyes megoldása esetén áll rendelkezésre. A scriptet a *csoki.html* fájlban helyezze el, ne hozzon létre külön fájlt.

Amennyiben nem tudta megoldani a feladatot, egy hasonló fájlt talál a forrás mappában, amelyet felhasználhat a megoldáshoz.

1. Hozza létre a *csokik.html* fájlt, állítsa be a megfelelő angular direktívát, a neve *csokiApp* legyen.
2. A kontrollere neve *CsokiController* legyen.
3. Adjon hozzá kereső mezőt az oldalhoz, amelybe a csoki nevét beírva visszakapjuk az adott csokit.
4. Olvassa be a konzolba az adatokat.
5. Az oldal formázásához alkalmazhat bootstrapet, illetve css gridet egyaránt, de a mintának megfelelően jelenjen meg, 3 oszlopban az összes csokoládé.
6. Jelenítse meg a csokik nevét, és árát, valamint azt, hogy „van raktáron” illetve „nincs raktáron”.
7. Ha van raktáron az adott termék, akkor zöld háttérrel jelenjen meg.
8. Ha nincs raktáron az adott termék, akkor piros legyen a háttere.

Minta:

